
 - 

	Egyeztetve, tájékoztatva:
	valamennyi szervezeti egység vezetője, Fóti Közszolgáltató Közhasznú Nonprofit Kft.

	Javasolt meghívott:
	-

	A határozati javaslat elfogadásához szükséges szavazattöbbség:
	a.) egyszerű szavazattöbbség   
b.) minősített szavazattöbbség 

	Az előterjesztés zárt kezelését kérjük
	a.) igen                          
b.) nem





Tisztelt Képviselő-testület!

I. Előzmények:

A Fóti Közös Önkormányzati Hivatal jogszabályokban meghatározott feladatellátási körébe tartozik a Képviselő-testület döntéseinek előkészítése és végrehajtása.

A Képviselő-testület közmeghallgatására vonatkozóan tájékoztatási kötelezettséget ír elő a 14/2024.(X.8.) a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról szóló önkormányzati rendeletében:
 (8) Az elhangzott kérdésekre és javaslatokra a közmeghallgatáson választ kell adni. Amennyiben az elhangzott javaslat, kérdés megválaszolása a közmeghallgatás időtartamához képest túl hosszú lenne, túl sok adat vagy körülmény ismertetése lenne szükséges, vagy a válasz egyébként túlságosan bonyolult lenne, az azt követő tizenöt napon belül írásban kell választ adni, melynek megtörténtéről és a válaszról a soron következő képviselő-testületi ülésen a jegyző tájékoztatja a képviselő-testületet.


II. A döntéshez szükséges információk, tájékoztatások:

Az előterjesztés 1. sz. melléklete tartalmazza a Képviselő-testület által hozott, 2024. november 30-ig lejárt határidejű döntések pontjait, az azokra tett intézkedésekről, végrehajtásokról szóló rövid tájékoztatásokat, valamint szükség esetén a határidő módosítási kérést indoklással.

Az előterjesztés III. pontban olvasható határozati javaslatban megjelölt határidő módosításokra van szükség az 1. sz. mellékletben részletezett okokból.

Továbbá a területcserék miatt szükséges a 157/2024. (IX.26.) KT-határozat / Döntés a Fót, Móricz Zsigmond u. 51. sz. 4092/71 hrsz.-ú ingatlan területrésze és jelenleg közterületbe tartozó területrészek cseréjéről/ a II. határozati javaslat meghozatala a Képviselő-testület által.

A fentiek alapján az alábbi határozati javaslatokat terjesztem a tisztelt Képviselő-testület elé.

[bookmark: _Hlk20984187]III. Határozati javaslatok:

I. határozati javaslat
…/2024.(XII.12.) KT-határozat

1./ Fót Város Önkormányzat Képviselő-testülete a lejárt határidejű határozatok végrehajtásának jelenlegi helyzetéről szóló tájékoztatót e határozat 1. sz. melléklete szerinti tartalommal elfogadja.

2./ Fót Város Önkormányzat Képviselő-testülete 
· [bookmark: _GoBack]a 82/2024.(IV.25.) KT-határozat /Fót Településképi rendelet módosításával összefüggő döntések/ 3./ pontjának végrehajtási határidejét 2025. március 1-ig meghosszabbítja.
· a 88/2024.(IV.25.) KT-határozat /Döntés digitális panoráma röntgen gép vásárlásáról és a működéshez szükséges feltételek kialakításáról az Egészségügyi Központ (Szent Benedek utca 15.) területén/ végrehajtási határidejét 2025. január 30-ig meghosszabbítja.
· 105/2024.(V.31.) KT-határozat /Döntés a Fót, Agárdy Gábor u. 4144 hrsz-ú ingatlan az utca területébe tartozó részének megszerzéséről/ pontja végrehajtási határidejét 2025. június 01-ig meghosszabbítja.
· 130/2024.(VII.11.) KT-határozat /Nyersanyag beszerzés Fóti Központi Konyha részére / végrehajtási határidejét 2025. február 10-ig. meghosszabbítja.
· 135/2024.(VII.11.) KT-határozat / Döntés a 3554 hrsz-ú (természetben 2151 Fót, Németh Kálmán u. 37/a.) ingatlan egy részének térítésmentes használatba adásáról/ végrehajtási határidejét 2024. december 31-ig meghosszabbítja.
· Z/164/2024. (IX.26.) KT-határozat  /Döntés a MOHU MOL Zrt-vel kötendő szerződésekről/ végrehajtási határidejét 2024. december 20-ig meghosszabbítja.
· 186/2024. (X.31.) KT-határozat  /Településrendezési eszközök módosítása - Fáy présház telekrendezés és egyéb    szabályozási pontosítások/ végrehajtási határidejét  2025. március 31-ig meghosszabbítja.
· 211/2023.(XI.24.) KT-határozat /Vagyongazdálkodási terv elfogadása/ végrehajtási határidejét 2025. január 15-ig meghosszabbítja.
· 136/2022.(VII.7.) KT-határozat /Egyedi megbízási szerződés a Fóti Közszolgáltató Közhasznú Nonprofit Kft-vel a „Jégpálya létesítése és üzemeltetése 2022/2023 évfordulóra” tárgyú közbeszerzési eljárás lebonyolítására és a létesítéshez kapcsolódó ügyintézésekre / végrehajtási határidejét 2025. május 31-ig meghosszabbítja.

3./ Fót Város Önkormányzat Képviselő-testülete felkéri a Jegyzőt, hogy a határozatok nyilvántartásában vezesse át a 1.-2./ pontban meghatározott döntéseket.

[bookmark: _Hlk95409490]Felelős: 1./ - 2./ pont: polgármester, 3./ pont: jegyző 
Határidő: 1. - 2./ pont: azonnal, 3./ 2025. január 5.


II. határozati javaslat
…/2024.(XII.12.) KT-határozat

Fót Város Önkormányzat Képviselő-testülete a 157/2024. (IX.26.) KT-határozat 1./ pontját az alábbiakra módosítja:
1./ Fót Város Önkormányzat Képviselő-testülete hozzájárul a tulajdonában álló Fót 4092/69 és  4092/87 hrsz.-ú ingatlanok összesen 122 m2-nyi területrészeinek, a  Mertcontrol Kft. tulajdonában álló 4092/71 hrsz.-ú – a természetben Móricz Zsigmond u. 51. szám alatt lévő – ingatlan  összesen 122 m2-nyi területrészeire történő cseréjéhez és az ehhez szükséges előszerződés megkötéséhez, azzal a kikötéssel, hogy a végleges csereszerződés megkötésének feltétele, hogy a helyi építési szabályzat mellékletét képező szabályozási terv módosításra kerüljön az érintett területek esetében.

Felelős: polgármester
Határidő: azonnal

Jogszabályi hivatkozás: 
· 2011. évi CLXXXIX. Magyarország helyi önkormányzatairól szóló törvény 84. § (1) (Mötv.)
· 14/2024.(X.8.) a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról 27§ (41)

Az előterjesztés mellékletei:
1. sz. melléklet: Lejárt határidejű határozatok táblázatai (Egyben a határozat 1. sz. melléklete)
2. sz, melléklet: 2024. október 31-i Közmeghallgatás jegyzőkönyve függelékével
1

